CELEX: 31982R3400
Language: el
Date: 1982-12-17 00:00:00
Title: Κανονισμός (EOK) αριθ. 3400/82 τής Επιτροπής τής 17ης Δεκεμβρίου 1982 περί τροποποιήσεως τού κανονισμού (EOK) αριθ. 2991/82 σχετικά μέ τήν προσωρινή διάθεση σέ μειωμένη τιμή, γιά τή γαλακτοκομική περίοδο 1982/83, τού βουτύρου πού προορίζεται γιά άμεση κατανάλωση στήν Κοινότητα

Avis juridique important

|

31982R3400

Κανονισμός (EOK) αριθ. 3400/82 τής Επιτροπής τής 17ης Δεκεμβρίου 1982 περί τροποποιήσεως τού κανονισμού (EOK) αριθ. 2991/82 σχετικά μέ τήν προσωρινή διάθεση σέ μειωμένη τιμή, γιά τή γαλακτοκομική περίοδο 1982/83, τού βουτύρου πού προορίζεται γιά άμεση κατανάλωση στήν Κοινότητα  

Επίσημη Εφημερίδα αριθ. L 357 της 18/12/1982 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 3400/82 ΤΗΣ ΕΠΙΤΡΟΠΗΣ  της 17ης Δεκεμβρίου 1982  περί τροποποιήσεως του κανονισμού (ΕΟΚ) αριθ. 2991/82 σχετικά με την προσωρινή διάθεση σε μειωμένη τιμή, για τη γαλακτοκομική περίοδο 1982/83, του βουτύρου που προορίζεται για άμεση κατανάλωση στην Κοινότητα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 6 παράγραφος 7, το άρθρο 12 παράγραφος 3 και το άρθρο 28,  τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ. 1272/79 (4), και ιδίως το άρθρο 7α,  Εκτιμώντας:  ότι ο κανονισμός (ΕΟΚ) αριθ. 2991/82 της Επιτροπής (5), προβλέπει ότι οι συσκευασίες που περιέχουν χύμα βούτυρο ή συσκευασμένο σε μικρά πακέτα φέρουν τις ενδείξεις με γράμματα ύψους δύο εκατοστών· ότι είναι δυνατόν να παρουσιασθούν ορισμένες δυσκολίες για την αυστηρή εφαρμογή των διαστάσεων αυτών·  ότι πρέπει, κατά συνέπεια, να προβλεφτεί ένα περιθώριο λάθους ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 παράγραφος 2 του κανονισμού (ΕΟΚ) αριθ. 2991/82 προστίθεται το εξής εδάφιο:  «Για την εφαρμογή της απαιτήσεως σχετικά με το ύψος των γραμμάτων, επιτρέπεται περιθώριο λάθους 2 χιλιοστομέτρων».  Άρθρο 2  Ο παρών κανονισμός, αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 10 Νοεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Δεκεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ 1.  (3) ΕΕ αριθ. L 169 της 18. 7. 1968, σ. 1.  (4) ΕΕ αριθ. L 161 της 29. 6. 1979, σ. 13.  (5) ΕΕ αριθ. L 314 της 10. 11. 1982, σ. 27.